10. Arviointi

Diagnostinen arviointi

Diagnostinen arviointi eli toteava arviointi selvittää oppilaiden kykyjä ja tietotaidollista lähtötasoa.

Esim. lukuvuoden tai oppiaineen alkaessa.

Formatiivinen arviointi

Formatiivinen arviointi on opetuksenaikaista motivoivaa ja ohjaavaa arviointia.

Summatiivinen arviointi

Summatiivinen arviointi tarkoittaa opetuksen päättöarviointia, jolla voi olla myös ennustava tehtävä. Päättötodistus on summatiivista arviointia

Itsearviointi

Itsearviointi on arviointia, jonka oppilas tekee itse omasta suorituksestaan.

Tee Wilmaan maantiedon formatiivinen itsearviointi.

Vertaisarviointi

Vertaisarviointi on arviointia, jossa oppilaat arvioivat toistensa suorituksia, joko yksilöinä tai ryhmissä.

**Arviointi opetussuunnitelmassa alkaen 2017/2018:**

6.7.1. Opintojen aikainen arviointi

A. Opintojen aikaisen formatiivinen arviointi:
Sitä annetaan:
- suullisesti oppituntien yhteydessä
- sähköisesti oppiainekohtaisin tuntimerkinnöin, jolloin palaute ja arviointi on myös huoltajan tiedossa
- tarvittaessa sähköisin viestiominaisuuksin
- kun siihen on erityinen syy arviointikeskusteluin, jolloin huoltaja paikalla

B. Lukukauden ja lukuvuoden päätteeksi tehtävä arviointi

Syyslukukauden päätteeksi tehtävä arviointi eli väliarviointi:
1-4 lk arviointikeskustelut
5-9 lk välitodistus kaikki oppiaineet numeroarviointi (Joulutodistus)

Lukuvuoden päätteeksi tehtävä arviointi:

1-2 lk lukuvuositodistus sanallinen arviointi
3 lk lukuvuositodistus numeroarviointi AI, MA; muut oppiaineet sanallisesti
4 lk lukuvuositodistus numeroarviointi AI, MA, EN; muut oppiaineet sanallisesti
5-9 lk lukuvuositodistus kaikki oppiaineet numeroarviointi

KÄYTTÄYTYMISEN ARVIONTI PERUSTEET

10 Saadakseen arvosanan kymmenen
• toimii aktiivisesti koulun tavoitteiden mukaisesti
• osaa ottaa huomioon tilanteen vaatimat käyttäytymisnormit
• on rehellinen ja vastuuntuntoinen
• on luotettava ja auttavainen yhteistyökumppani
• kunnioittaa työtovereitaan ja työympäristöään
• on asenteeltaan positiivinen ja sopuisa
• ei ole saanut rangaistuksia

9 Arvosana yhdeksän annetaan oppilaalle, joka
• toimii koulun tavoitteiden mukaisesti
• on ystävällinen, huomaavainen ja auttavainen
• osallistuu yhteisvastuuseen
• hoitaa koulutyönsä säännöllisesti ja täsmällisesti
• ei ole saanut rangaistuksia

8 Arvosana kahdeksan annetaan asiallisesti käyttäytyvälle oppilaalle, joka
• toimii koulun tavoitteiden mukaisesti
• on yhteistyöhaluinen, ystävällinen ja sosiaalinen
• huolehtii hyvin työvälineistään ja tehtävistään

7 Arvosanan seitsemän saa oppilas, joka
• ymmärtää käytöksessään olevan puutteita ja pyrkii korjaamaan niitä
Oppilaalla on voinut olla
• pieniä rikkeitä
• harkitsematonta puhetapaa oppilastovereitaan tai henkilökuntaa kohtaan
• ajoittaista välinpitämättömyyttä
• tehtävien laiminlyöntiä

6 Arvosanan ollessa kuusi, koulutyössä on ollut runsaasti huomautettavaa
• oppilas käy koulua epäsäännöllisesti
• oppilaan puhetapa on röyhkeä tai toista ihmistä halventava
• käyttäytyminen häiritsee työrauhaa
• oppilaan suhtautuminen työntekoon ja työvälineisiin on välinpitämätöntä
• oppilas on saanut rangaistuksia eikä välitä käytöksessään olevista puutteista

5 Arvosana viisi annetaan oppilaalle, joka
• käy koulua hyvin epäsäännöllisesti
• rikkoo räikeästi koulun sääntöjä tai on vilpillinen
• on saanut useita rangaistuksia

4 Arvosana neljä voidaan antaa oppilaalle, johon
• koulun kurinpitokeinot eivät vaikuta ja joka kiusaa oppilastovereitaan, käyttäytyy vakivaltaisesti tai rikkoo työvälineitään

Arviointiharjoitus

Muodostetaan parit.

1) Tee karttatehtävä parhaasi mukaan.

Tee itsearvio sanallisesti kartan vasempaan puoleen.

2) Pari kirjoittaa arvion kääntöpuolelle käyttäen karttakirjaa apuna.

Arvion sisältö:

- keskittyminen tehtävään

- ohjeiden kuuntelu

- tehtävään käytetty aika, aloitus nopeus (tehokkuus).

- maiden nimet, muut nimet (kuinka paljon ja ovatko oikein)

- kaupunkien nimet (oikeat värivalinnat ja värityksen huolellisuus)

- väritykset (oikeat värivalinnat ja värityksen huolellisuus)

- välineet, menivätkö siististi paikalleen?

- antoiko muille työrauhan?

- oliko arviossa kannustavia ja kehittäviä osia?